প্রমথনাথ বিশী কবিতা মিলনসাগর Pramatha Nath Bishi Poetry MILANSAGAR
কবি প্রমথনাথ বিশী-র জন্ম গ্রহণ করেন অবিভক্ত বাংলার রাজশাহী জেলার জোয়ারী গ্রামে। পিতা
নলিনীনাথ বিশী এবং মাতা সরোজবাসিনী দেবী।
তাঁর বাল্য ও কৈশোর কেটেছে শান্তিনিকেতনে রবীন্দ্র সান্নিধ্যে। তিনি ১৭ বছর শান্তিনিকেতনের ব্রহ্ম
বিদ্যালয়ে পড়াশোনা করেন। সেখান থেকেই ম্যাট্রিক পাশ করেন ১৯১৯ সালে। এরপর ১৯২৭ সালে আই.এ.
এবং ১৯২৯ সালে ইংরেজীতে অনার্স সহ বি.এ. পাশ করেন, রাজশাহী কলেজ থেকে। ১৯৩২ সালে কলকাতা
বিশ্ববিদ্যালয়ে থেকে বাংলায় এম.এ. করেন। এর পর তিনি “রামতনু লাহিড়ি” বৃত্তি পেয়ে গবেষণা সম্পন্ন
করেন। ১৯৩৬ সাল থেকে ১৯৪৬ সাল পর্যন্ত কলকাতার রিপন কলেজে বাংলায় অধ্যাপনা করে কলকাতা
বিশ্ববিদ্যালয়ে অধ্যাপনা শুরু করেন। ১৯৬৩ থেকে ১৯৬৬ পর্যন্ত তিনি কলকাতা বিশ্ববিদ্যালয়ের রবীন্দ্র-
অধ্যাপক এবং বাংলা বিভাগের প্রধাণ ছিলেন।
১৯৩১ সালে তিনি “শান্তিনিকেতন” পত্রিকার সম্পাদনার কাজ করেছে। ১৯৪৬ থেকে ১৯৪৯ সাল পর্যন্ত তিনি
“আনন্দবাজার” পত্রিকার সহ-সম্পাদক ছিলেন। ১৯৬২ সালে তিনি পশ্চিমবঙ্গ বিধানসভার সদস্য হন।
কবিতা, গল্প, উপন্যাস, নাটক, সমালোচনা, রম্যরচনা প্রভৃতি সমস্ত ক্ষেত্রেই তাঁর প্রতিভার সাক্ষর রেখেছেন।
তাঁর কাব্যগ্রন্থের মধ্যে রয়েছে “দেয়ালী” (১৯২৩), “বসন্তসেনা” (১৯২৭), “প্রাচীন আসামী হইতে” (১৯৩৪),
“উত্তরমেঘ” (১৯৫৩) প্রভৃতি। তাঁর রচনা সম্ভার বিপুল ও বিচিত্র।
তাঁকে ১৯৬০ সালে রবীন্দ্র পুরস্কার, ১৯৮২ সালে বিদ্যাসাগর স্মৃতি পুরস্কার এবং ১৯৮৩ সালে জগত্তারিণী
পুরস্কারে ভূষিত করা হয়।
আমরা মিলনসাগরে তাঁর কবিতা তুলে আগামী প্রজন্মের কাছে পৌঁছে দিতে পারলে নিজেদের সার্থক মনে
করবো |
উত্সঃ  ডঃ শিশিরকুমার দাশ, সংসদ সাহিত্য সঙ্গী, ২০০৩
.         বাংলাপেডিয়া
আমাদের ই-মেল - srimilansengupta@yahoo.co.in
পাতাটি প্রথম প্রকাশিত হয়েছে - ২০.১২.২০১১
...